ರೀವ್ಸ್ ಅವರು ಲೆಬನಾನ್ ನಗರದ ಬುರಿಯಟ್ ಎಂಬಲ್ಲಿ ಜನಿಸಿದರು, ಇವರ ತಾಯಿ ಫ್ಯಾಟ್ರಿಶಿಯಾ ಬಾಂಡ್ (ನೀ ಟೈಲರ್) ಒಬ್ಬ ವಸ್ತ್ರ ವಿನ್ಯಾಸಕಿ/ ಅಭಿನೇತ್ರಿ, ಮತ್ತು ತಂದೆ ಭೂಶಾಸ್ತ್ರಜ್ಞ ಸ್ಯಾಮ್ಯುಯೆಲ್ ನೋವ್ಲಿನ್ ರೀವ್ಸ್, ಜೂ. ರೀವ್ಸ್ ಅವರ ತಾಯಿ ಆಂಗ್ಲ ಸಂತತಿಯವಳು ಮತ್ತು ತಂದೆ ಅಮೇರಿಕಾದ ಹವಾಯಿನ್ ಆಗಿದ್ದು, ಆತನ ಹಿನ್ನೆಲೆ ಚೈನೀಸ್, ಪೋರ್ಚುಗೀಸ್ ಮತ್ತು ಆಂಗ್ಲ ಸಂತತಿಯಲ್ಲಿದೆ. ರೀವ್ಸ್ ಅವರ ತಾಯಿ ಬುರಿಯಟ್ ನಗರದಲ್ಲಿ ಕೆಲಸ ಮಾಡುತ್ತಿದ್ದಾಗ ಅವಳಿಗೆ ಅವರ ತಂದೆಯ ಪರಿಚಯವಾಯಿತು. ರೀವ್ಸ್ ಅವರ ತಂದೆ ಹಿಲೋ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಹೆರಾಯಿನ್‌ ಮಾರುವಾಗ ಸಿಕ್ಕಿಬಿದ್ದು ಹವಾಯಿ ಎಂಬಲ್ಲಿ ಜೈಲು ವಾಸ ಅನುಭವಿಸುವಾಗ ಕುಶಲತೆಯಿಲ್ಲದ ಕಾರ್ಮಿಕನಾಗಿದ್ದು, ತನ್ನ GEDನ್ನು ಸಂಪಾದಿಸಿದ. ರೀವ್ಸ್ 3 ವರ್ಷದವನಿದ್ದಾಗ ಅವನ ತಂದೆ ತನ್ನ ಹೆಂಡತಿ ಮತ್ತು ಕುಟುಂಬವನ್ನು ತ್ಯಜಿಸಿದ ಮತ್ತು ಇಂದಿಗೂ ರೀವ್ಸ್‌ಗೆ ತಂದೆಯ ಜೊತೆ ಯಾವುದೇ ಸಂಪರ್ಕವಿಲ್ಲ. ಹೆನ್ರಿ ಕೆಯಾನೂ ರೀವ್ಸ್ ಎನ್ನುವುದು ಅವರ ಚಿಕ್ಕಪ್ಪನ ಹೆಸರಾಗಿದ್ದು ಅವರ ನಂತರ ಅದೇ ಹೆಸರನ್ನು ರೀವ್ಸ್ ಗೆ ಇಡಲಾಯಿತು. ಕೆಯಾನೂ ಅವರ ಹೆಸರು ಹವಾಯಿನ್ ಭಾಷೆಯಲ್ಲಿ "ಪರ್ವತಗಳ ಮೇಲಿನ ತಣ್ಣನೆಯ ಗಾಳಿ" ಎಂಬ ಅರ್ಥವನ್ನು ಕೊಡುತ್ತದೆ. ರೀವ್ಸ್ ಅವರು ಮೊದಲು ಹಾಲಿವುಡ್‌ಗೆ ಬಂದಾಗ ಅವರ ಏಜೆಂಟನು ಅವರ ಹೆಸರು ತುಂಬಾ ವಿಲಕ್ಷಣವಾಗಿದೆ ಎಂದುಕೊಂಡನು, ಆದ್ದರಿಂದ ಆತನ ಚಿತ್ರರಂಗದ ವೃತ್ತಿಯ ಪ್ರಾರಂಭಿಕ ದಿನಗಳಲ್ಲಿ ಕೆಲವೊಮ್ಮೆ ಆತ ಕೆ ಸಿ ರೀವ್ಸ್ ಎಂದು ಕರೆಯಲ್ಪಟ್ಟರು. ರೀವ್ಸ್ ಗೆ ಕಿಮ್ ಎನ್ನುವ ಹೆಸರಿನ ಒಬ್ಬ ಸಹೋದರಿ ಇದ್ದು, (1966ರಲ್ಲಿ ಆಸ್ಟ್ರೇಲಿಯಾ ದಲ್ಲಿ ಹುಟ್ಟಿದಳು) 1990ರ ಪ್ರಾರಂಭದಲ್ಲಿ ಈಕೆಗೆ ಲ್ಯುಕೇಮಿಯಾ ಎಂಬ ಖಾಯಿಲೆ ಇದೆ ಎಂದು ಪತ್ತೆಯಾಯಿತು. ಜೊತೆಗೆ ಇವರ ತಾಯಿಯಿಂದ ಇವರಿಗೆ ಕರೀನಾ ಮಿಲ್ಲರ್ ಎಂಬ ಒಬ್ಬ ಮಲಸಹೋದರಿ ಇದ್ದಾಳೆ (1976ರಲ್ಲಿ ಮತ್ತು ಟೊರಾಂಟೋ ದಲ್ಲಿ ಹುಟ್ಟಿದಳು), ಮತ್ತು ಇವರ ತಂದೆಯಿಂದ ಇನ್ನೊಬ್ಬ ಮಲಸಹೋದರಿ ಇದ್ದು ಆಕೆಯ ಹೆಸರು ಎಮ್ಮಾ ರೋಸ್ ರೀವ್ಸ್ (1980ರಲ್ಲಿ ಹವಾಯಿಯಲ್ಲಿ ಹುಟ್ಟಿದಳು).
ರೀವ್ಸ್ ಚಿಕ್ಕವರಿದ್ದಾಗ ಅನೇಕ ಬಾರಿ ಪ್ರಪಂಚದ ಹಲವಾರು ಕಡೆ ಹೋಗಿದ್ದರು ಮತ್ತು ಬೇರೆ ಬೇರೆ ಮಲತಂದೆಯರ ಜೊತೆ ಇರುತ್ತಿದ್ದರು. 1966ರಲ್ಲಿ ಇವರ ತಂದೆ ಹಾಗೂ ತಾಯಿ ವಿವಾಹ ವಿಚ್ಛೇದನ ಪಡೆದ ನಂತರ ಇವರ ತಾಯಿ ವಸ್ತ್ರವಿನ್ಯಾಸಕಿಯಾದಳು ಮತ್ತು ಕುಟುಂಬವನ್ನು ಆಸ್ಟ್ರೇಲಿಯಾಕ್ಕೆ ವರ್ಗಾಯಿಸಿದಳು. ಅದರ ನಂತರ ನ್ಯೂ‌ಯಾರ್ಕ್ ನಗರಕ್ಕೆ ಕುಟುಂಬ ವರ್ಗವಾಯಿತು. ಅಲ್ಲಿ ಆಕೆ ಪೌಲ್ ಆರೋನ್ ಎಂಬ ಬ್ರಾಡ್ ವೇ ಮತ್ತು ಹಾಲಿವುಡ್ ನಿರ್ದೇಶಕನನ್ನು ಮದುವೆಯಾದಳು. ದಂಪತಿಗಳು ಟೊರಂಟೊಗೆ ತೆರಳಿದರು ಆದರೆ 1971ರಲ್ಲಿ ವಿವಾಹ ವಿಚ್ಛೇದನ ಪಡೆದರು. ರೀವ್ಸ್‌ರ ತಾಯಿ 1976ರಲ್ಲಿ ರಾಬರ್ಟ್ ಮಿಲ್ಲರ್ ಎಂಬ ರಾಕ್ ಪ್ರವರ್ತಕನನ್ನು ಮದುವೆಯಾದಳು ಮತ್ತು 1980ರಲ್ಲಿ ಇವರು ವಿವಾಹವಿಚ್ಛೇದನ ಪಡೆದರು. ಮುಂದೆ ಆಕೆ ತನ್ನ 4ನೆಯ ಗಂಡ ಜಾಕ್ ಬಾಂಡ್ ಎಂಬ ಕೂದಲು ಕತ್ತರಿಸಿ ಅಲಂಕರಿಸುವವನನ್ನು ಮದುವೆಯಾದಳು ಮತ್ತು ಈ ಮದುವೆಯೂ ಕೂಡ 1994ರಲ್ಲಿ ಮುರಿದುಬಿತ್ತು. ರೀವ್ಸ್ ಮತ್ತು ಅವರ ಸಹೋದರಿಯ ಪ್ರಾಥಮಿಕ ಬೆಳವಣಿಗೆ ಟೊರಂಟೊ ನಗರದಲ್ಲಿ ಆವರ ಅಜ್ಜಿ ತಾತ, ದಾದಿಯರೊಂದಿಗೆ ಆಯಿತು. 5 ವರ್ಷಗಳಲ್ಲಿ ಆತ ಮಾಧ್ಯಮಿಕ ಶಾಲೆಗಳಲ್ಲಿ ಭರ್ತಿಯಾದರು, ಇದರಲ್ಲಿ ಎಟೊಬಿಕೊಕೆ ಸ್ಕೂಲ್ ಆಫ್ ಆರ್ಟ್ಸ್‌ ಕೂಡ ಒಂದು, ಮತ್ತು ಮುಂದೆ ಇವರು ಈ ಶಾಲೆಯಿಂದ ಹೊರದೂಡಲ್ಪಟ್ಟರು. ರೀವ್ಸ್ ಅವರು, ನಾನು ಆ ಶಾಲೆಯಿಂದ ಹೊರದೂಡಲ್ಪಟ್ಟಿದ್ದಕ್ಕೆ "...ಕಾರಣ, ನಾನು ಜಿಡ್ಡಿನ ಸ್ವಭಾವದ ವ್ಯಕ್ತಿಯಾಗಿದ್ದೆ ಮತ್ತು ಬಹಳ ಅಲ್ಲಿಲ್ಲಿ ಸುತ್ತಿ ಓಡುತ್ತಿದ್ದೆ. ನನ್ನ ಬಾಯಿ ಸ್ವಲ್ಪ ಜೋರಾಗಿತ್ತು ಮತ್ತು ಬಾಯಿ ಮುಚ್ಚಿಸುವುದು ಸ್ವಲ್ಪ ಕಷ್ಟವಾಗಿತ್ತು. ನಾನು ಶಾಲೆಯಲ್ಲಿದ್ದಾಗ ಬಹಳ ಬುದ್ಧಿವಂತನೇನೂ ಆಗಿರಲಿಲ್ಲ. ಆದರೆ ನಾನು ಸ್ವಲ್ಪಸ್ವಲ್ಪ ದಾರಿಗೆ ಬರುತ್ತಿದ್ದೆ", ಎಂದು ತಿಳಿಸಿದ್ದಾರೆ.
ರೀವ್ಸ್ ಓದಿಗಿಂತ ಹೆಚ್ಚಾಗಿ ಹಾಕಿ ಆಟದಲ್ಲಿ ಹೆಚ್ಚು ಪರಿಣತಿ ಪಡೆದರು, ಮತ್ತು ಪದಗುರುಡು (ಡಿಸ್ಲೆಕ್ಸಿಯಾ)ದ ಕಾರಣ ಆತನ ಓದಿನ ಬೆಳವಣಿಗೆಯ ಮೇಲೆ ದುಷ್ಪರಿಣಾಮ ಬೀರಿತು. ಆತ ತನ್ನ ಹೈಸ್ಕೂಲ್‌ನಲ್ಲಿ ಅತ್ಯಂತ ಸಫಲ ಗೋಲೀ ಆಗಿದ್ದ (ಡೆ ಲಾ ಸಾಲ್ಲೆ ಕಾಲೇಜ್ "ಓಕ್‌ಲಾಂಡ್ಸ್"). ಆತನ ತಂಡವು ಆತನನ್ನು "ಗೋಡೆ" ಎಂಬ ಅಡ್ಡಹೆಸರಿನಿಂದ ಕರೆಯುತ್ತಿತ್ತು ಮತ್ತು ಅವನಿಗೆ MVP ಮತ ನೀಡಿತ್ತು. ಆತ ಕೇನಡಾಕ್ಕಾಗಿ ಓಲಂಪಿಕ್ ಹಾಕಿ ಆಟಗಾರ ಆಗಬೇಕೆಂಬ ಕನಸನ್ನು ಕಂಡಿದ್ದ. ಆದರೆ, ಒಂದು ಗಾಯವು ಆತನ ಈ ವಿಶ್ವಾಸವನ್ನು ಕೊನೆಯಾಗಿಸಿತ್ತು. ಡೆ ಲಾ ಸಾಲ್ಲೆ ಕಾಲೇಜ್‌ನಿಂದ ಹೊರಬಂದ ನಂತರ ಆತ ಫ್ರೀ ಸ್ಕೂಲ್ (ಏವೊಂಡೇಲ್ ಆಲ್ಟರ್ನೇಟಿವ್) ಸೇರಿದ. ಇದರಿಂದಾಗಿ ಆತನಿಗೆ ನಟನಾಗಿ ಕೆಲಸ ಮಾಡುವಾಗಲೇ ಓದಲು ಸಾಧ್ಯವಾಯಿತು. ಆದರೆ ನಂತರ ಹೈಸ್ಕೂಲ್ ಡಿಪ್ಲೊಮಾ ಪಡೆಯದೆಯೇ ಶಾಲೆಯನ್ನು ಬಿಟ್ಟ.

ವೈಯುಕ್ತಿಕ ಜೀವನ ಹಾಗೂ ಇತರ ಆಸಕ್ತಿಗಳು
ಪ್ರಾರಂಭದ ಜೀವನ
ವೃತ್ತಿಜೀವನ
1980ರ ದಶಕ